CELEX: 62008CN0425
Language: fi
Date: 2008-09-26 00:00:00
Title: Asia C-425/08: Ennakkoratkaisupyyntö, jonka Conseil d'État (Belgia) on esittänyt 26.9.2008 — Enviro Tech (Europe) Ltd v. Belgian valtio

20.12.2008   
            
            
               FI
            
            
               Euroopan unionin virallinen lehti
            
            
               C 327/12
            
         Ennakkoratkaisupyyntö, jonka Conseil d'État (Belgia) on esittänyt 26.9.2008 — Enviro Tech (Europe) Ltd v. Belgian valtio
   (Asia C-425/08)
   (2008/C 327/21)
   Oikeudenkäyntikieli: ranska
   Ennakkoratkaisua pyytänyt tuomioistuin
   Conseil d'État
   Pääasian asianosaiset
   
      Kantaja: Enviro Tech (Europe) Ltd
   
      Vastaaja: Belgian valtio
   Ennakkoratkaisukysymykset
   Kysymys 1:
   
               —
            
            
               Onko direktiivi 2004/73/EY (1) yhteensoveltuva puitedirektiivin 67/548/ETY (2) ja erityisesti sen liitteessä V olevan A.9 kohdan kanssa, jossa vahvistetaan leimahduspisteiden määritysmenetelmät, siltä osin kuin siinä luokitellaan nPB helposti syttyväksi aineeksi (R 11) yhden ainoan, – 10 °C:n lämpötilassa tehdyn kokeen perusteella?
            
         
               —
            
            
               Onko direktiivi 2004/73/EY yhteensoveltuva puitedirektiivin 67/548/ETY ja erityisesti sen liitteessä VI olevan 4.2.3 kohdan kanssa siltä osin kuin siinä luokitellaan nPB ryhmään 2 kuuluvaksi, lisääntymiselle vaaralliseksi aineeksi (R 60) yhtäältä vaikka ei ole olemassa selvää näyttöä asianmukaisissa eläinkokeissa siitä, että myrkkyvaikutuksia on havaittu, jotta voidaan olettaa, että kun ihminen altistuu tällaiselle aineelle, siitä aiheutuu kehityshäiriöitä, ja toisaalta sellaisten kokeiden perusteella, jotka paljastavat myrkkyvaikutuksia ainoastaan elämissä, jotka on altistettu 250 ppm:n suuruiselle pitoisuudelle, joka on yksitoista kertaa nPB:n enimmäispitoisuus ja 40 kertaa se nPB:n keskiarvopitoisuus, jolle ihminen altistuu tuotetta käsitellessään?
            
         
               —
            
            
               Onko direktiivi 2004/73/EY yhteensoveltuva puitedirektiivin 67/548/ETY ja erityisesti sen liitteiden V ja VI kanssa siltä osin kuin siinä luokitellaan nPB ryhmään 2 kuuluvaksi helposti syttyväksi (R 11) ja lisääntymiselle vaaralliseksi (R 60) aineeksi ennalta varautumisen periaatteen nojalla noudattamatta direktiivin 67/548/ETY liitteissä V ja VI vahvistettuja menetelmiä ja kriteereitä?
            
         
               —
            
            
               Onko direktiivi 2004/73/EY yhteensoveltuva puitedirektiivin 67/548/ETY kanssa siltä osin kuin siinä luokitellaan nPB ryhmään 2 kuuluvaksi helposti syttyväksi (R 11) ja lisääntymiselle vaaralliseksi (R 60) aineeksi nojautumalla suhteellisuusperiaatteen vastaisesti kokeisiin, jotka eroavat kilpailevilla tuotteilla, kuten esimerkiksi klooratuilla halogeeneillä, tehtävistä kokeista?
            
         Kysymys 2:
   
               —
            
            
               Jos direktiivi 2004/73/EY ei ole yhteensoveltuva direktiivin 67/548/ETY kanssa, olisiko Belgian kuningaskunnan pitänyt olla saattamatta osaksi kansallista oikeutta nPB:n luokittelu sellaisena, kuin se seuraa direktiivistä 2004/73/EY, tai jättää kyseinen luokittelu huomioon ottamatta, vaikka direktiivin 2004/73/EY 2 artiklan mukaan ”jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä lokakuuta 2005”?
            
         
      (1)  Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kahdennenkymmenennenyhdeksännen kerran 29.4.2004 annettu komission direktiivi 2004/73 (EUVL L 152, s. 1).
   
      (2)  Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27.6.1967 annettu neuvoston direktiivi 67/548/ETY (EYVL 196, s. 1).